stanford-oval/wikipedia huggingface dataset:
Neil Robertson (snookerpelaaja)
Pelityyli

Robertson tunnetaan vahvasta pitkästä pelistään, eli hän on taitava pussittaja kun kohdepalloon on pitkä matka. Tämä mahdollistaa lyöntisarjojen aloituksen vaikeastakin tilanteesta. Lisäksi hän on taitava break builder ja on saavuttanut maksimibreikin jo neljä kertaa turnaustasolla (kerran Main Tourilla, China Open 2010). Eniten 147 lyöntisarjoja ovat suorittaneet Ronnie O'Sullivan sekä Stephen Hendry, jotka ovat molemmat tehneet tämän ennätykselliset yksitoista kertaa ammattilaisten turnaustasolla. Lokakuussa 2009, Glasgow'n Grand Prix-turnauksessa Neil Robertson teki sadannen yli sadan pisteen lyöntisarjansa. Hän oli kolmaskymmenes yli sata sadan pisteen sarjaa saavuttanut pelaaja ammattisnookerin historiassa. Lisäksi hänet tunnetaan cue poweristaan, eli voimastaan lyödä valkoista palloa, kiveä. Hän on myös osoittanut olevansa maailman paras kierteiden lyöjä. [lähde? ]
Turnausvoitot > Ranking-turnaukset

Bahrain Championship 2008
China Open 2013
Grand Prix / World Open 2006, 2009, 2010
Maailman mestaruus 2010
UK Championship 2013, 2015
Welsh Open 2007
Wuxi Classic 2013, 2014
Riga Masters 2016
Scottish Open 2017
Turnausvoitot > Kutsuturnaukset

The Masters 2012, 2022
Champion of champions 2015
Hong Kong Masters 2017
Masters Qualifying Event 2003
Turnausvoitot > Muut

Central Coast Leagues Classic 2007, 2006, 2004
West Coast International 2007, 2006, 2005, 2004
Kings Australia Snooker Cup 2006
The Masters Qualifying Tournament 2004
Fred Osbourne Memorial 2004, 2003
Lance Pannell Classic 2004, 2003
IBSF World U-21 Snooker Championship 2003
Central Coast Leagues Classic 2003
Australian U-21 Championship 2003, 2000
Australian Open Snooker Championship 2002
Victorian Open Snooker Championship 2002, 2001
South Australian Open Snooker Championship 2001
Oceania Snooker Championship 2000
Tilastot

| 0 | 1 | 2 |
| --- | --- | --- |
 Neil Robertson
| Maailmanmestaruudet | 1 | 2010 |
| Maailmanmestaruusturnauksen finaalit | 1 | 2010 |
| Ranking-turnausvoitot | 13 |  |
| Ranking-turnausten finaalit | 20 |  |
| Korkein ranking-sijoitus | 1 | Kaudella 2010–2011 |
| Suurin lyöntisarja | 147 | 5 kertaa |
|  |  | China Open 2010, |
|  |  | Wuxi Classic 2013, |
|  |  | UK Championship 2015, |
|  |  | Welsh Open 2019, |
|  |  | MM-kisat 2022 |
| Yli sadan pisteen lyöntisarjat | 799  |  |
Aiheesta muualla

Kuvia tai muita tiedostoja aiheesta Neil Robertson (snookerpelaaja) Wikimedia Commonsissa
Neil Robertson, 2013
Nepalin kommunistinen puolue (yhdistynyt marxilais-leniniläinen)

puolueen lippu
Nepalin kommunistinen puolue (yhdistynyt marxilais-leniniläinen) nepaliksi नेपाल कम्युनिष्ट पार्टी (एकिकृत मार्क्सवादी-लेनिनवादी), Nepāl kamyuniṣṭ pārṭī (ekikŕta mārksavādī-leninavādī)) on suurin Nepalissa vaikuttava kommunistinen puolue. Vuoden 2022 edustajainhuonevaalissa puolue voitti eniten paikkoja, mikä nosti puolueen edustajien kokonaismäärän 78:aan. Nepalin kommunistinen puolue on maan nykyisen koalitiohallituksen suurin puolue. Puolueen puhemiehenä on toiminut Khadga Prasad Oli vuodesta 2014.
Puolue pitää yllä sosialismin periaatteita ja tavoittelee tietä kansan monipuoluedemokratiaan, jota se pitää marxismin ja leninismin sovelluksena Nepalin tilanteessa. Puolue soveltaa demokraattista sentralismia. Sen ylin elin on viiden vuoden välein kokoontuva kansalliskongressi, joka valitsee keskuskomitean. 35 jäsenestä ja yhdeksästä varajäsenestä koostuva keskuskomitea valitsee pysyvän komitean. Puhemies on yhdistävä kunnioitettu asema ja pääsihteeri toimii toimeenpanevana johtajana.
Puolueessa on 73 220 organisoitua ja 4 000 000 yleisjäsentä.
Puolue pitää itseään 22. huhtikuuta 1949 perustetun Nepalin kommunistisen puolueen seuraajana. Nykymuodossaan se syntyi 6. tammikuuta 1991 Nepalin kommunistisen puolueen (marxilainen) ja Nepalin kommunistisen puolueen (marxilais-leniniläinen) yhdistyessä.
Viidennessä puoluekokouksessa Kathmandussa tammikuussa 1993 (ensimmäisessä yhdistymisen jälkeen) puolue otti ohjelmaansa monipuoluedemokratian. Tuolloin Madan Bhandari valittiin puhemieheksi ja Man Mohan Adhikari pääsihteeriksi. Bhandari kuoli samana vuonna liikenneonnettomuudessa ja Madhav Kumar Nepal valittiin puhemieheksi.
Joulukuussa 1994 puolue muodosti vähemmistöhallituksen, jossa Man Mohan Adhikari toimi pääministerinä ja Madhav Kumar Nepal ulkoministerinä. Se hajosi vain kahdeksan kuukauden kuluttua. Vuonna 1997 se muodosti hallituksen oikeistolais-monarkistisen Rashtriya Prajatantra puolueen ja Nepalin hyväntahdon puolueen kanssa, josta se sai varapääministerin paikan.
Maaliskuussa 1998 puolue koki takaiskun kun Intian kanssa solmittua sopimusta vastustaneet jättivät puolueen Bam Dev Gautamin johdolla ja järjestäytyivät Nepalin kommunistiseksi puolueeksi (marxilais-leniniläinen). Adhikari kuoli 1999 jolloin Nepal nousi puolueen johtoon. Vuoden 1999 vaaleissa NKP (YM-L) sai 31,61 % äänistä ja marxilais-leniniläinen faktio yhdistyi siihen jälleen 2002.
Kun kuningas hajotti 2003 parlamentin ja erotti pääministeri Sher Bahadur Deuban, NKP (YM-L) otti johtoaseman viiden puolueen protestiliikkeessä. Kun Deuba palautettiin pääministeriksi, puolue liittyi väliaikaishallitukseen. Vuonna 2006 se oli pääosassa seitsemän puolueen liitossa ja demokratialiikkeessä.
Aiheesta muualla

Wikimedia Commonsissa on kuvia tai muita tiedostoja aiheesta .
Puolueen virallinen sivusto
Noch

Noch on  saksalainen pienoisrautatietarvikkeita valmistava ja maahantuova yritys. Sen valikoimassa on yli 1000 tuotetta[lähde? ]. Ne kattavat G-koon (1:22,5 asteikko), H0-koon (1:87), N-koon (1:160) ja Z-koon (1:220).
Yhtiön historia

Vuonna 1911 Oswald Noch alkoi valmistaa pienoisrautatieleikkikaluja Glauchaun kylässä. Hänen liiketoimintansa kasvoi, kunnes toisen maailmansodan jälkeen DDR:n hallitus kansallisti hänen yrityksensä.
Hänen poikansa, Erich Noch, päätti muuttaa Länsi-Saksaan ja aloittaa alusta. Vuonna 1957 hän jatkoi isänsä työtä Wangenissa.
Aiheesta muualla

Wikimedia Commonsissa on kuvia tai muita tiedostoja aiheesta .
Noch (Arkistoitu – Internet Archive)
Risteysasema
Hobby Point (Arkistoitu – Internet Archive)
Norges Bondelag

Norges Bondelagin banneri
Norges Bondelag (NB) on Norjassa toimiva maanviljelijöitä edustava ammatillinen ja elinkeinopoliittinen järjestö. Se ja Norsk Bonde- og Småbrukarlag neuvottelevat valtion kanssa maataloussopimuksesta vuonna 1950 laaditun pääsopimuksen pohjalta. Norges Bondelag on perustettu 6. helmikuuta 1896.
Norges Bondelag tekee läheistä yhteistyötä Norjan maatalousjärjestöjen kanssa sateenvarjojärjestö Norsk Landbrukssamvirken alaisuudessa. Norges Bondelagilla on yli 62 000 jäsentä, yli 500 paikallisjaosta ja kuusitoista lääninjaosta.
Norges Bondelag julkaisee Bondebladet-nimistä jäsenlehteä.
Aiheesta muualla

Viralliset sivut (norjaksi)
Chennain piirikunta

Chennain piirikunta (tamiliksi சென்னை மாவட்டம், Ceṉṉai māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Thiruvallurin piirikuntaan, etelästä Kancheepuramin piirikuntaan ja lännestä Bengalinlahteen.
Piirikunnassa oli vuoden 2011 väestönlaskennassa 4 646 732 asukasta.
Nakolinna

| Nakolinna  |
| --- | --- |
 Hjalmar Appelgrenin havainnepiirrustus Nakolinnan varustusten jäänteiden sijainnista sekä muurin perustuskivien asetannasta (a) vuodelta 1891.
Sijainti
 Nakolinna 
Koordinaatit:  60.47200122°N, 22.65645142°E
Valtio:  Suomi
Paikkakunta:  Paimio
Historia
Tyyppi:  Linnavuori
Infobox OKVirheellinen NIMI-arvo: 
Nakolinna on Varsinais-Suomessa Paimion Korkeakylässä sijaitseva linnavuori. Se on arvioitu olleen käytössä kansainvaellusaikana, 400–500-luvuilla.
Linnavuori

Linnavuori sijaitsee Paimion kirkosta 2,6 kilometriä luoteeseen, peltojen rajamaalla suuressa metsäsaarekkeessa, jonka korkeinta kohtaa kutsutaan Nakolinnanmäeksi. Linna sijaitsee saarekkeen pohjoispäässä kohdassa, jossa yhdystie 2341 kaartaa sen vierestä. Mäki kohoaa yli 40 metriä ympäröiviä peltoja korkeammalla. Mäki on pohjois- ja itäsivuiltansa jyrkkä. Sen sijaan etelään ja länteen rinteet viettävät loivasti. Vuori on kooltaan 200×200 metriä ja sen kallioisella lakialueella lähes katkeamaton ja kivivalli. Kiviä on vallissa 2–4 kerrosta ja se yltää lähes metrin korkeuteen. Vain linnan koilliskulmassa ei ole vallia, mutta siellä linnoitus on luoksepääsemätön. Linnapihan suuruus on noin neljä hehtaaria. Valleissa käytetyt kivet on kerätty vuoren luontaisesta muinaisesta rantakivikosta.
Ilmeisesti metsänhoidollisista syistä etelärinteen valliin on tehty traktorin mentävä aukko. Linnavuoren luoteisrinteen yläosassa sijaitsee vanha lahonnut hyppyrimäki, jota tehtäessä vallikiveystä on poistettu. Hyppyrimäki on osittain vallin päällä.
Tutkimuksia

Linnavuorella on suoritettu arkeologinen kaivaus vuonna 1979 Jukka Luodon johdolla. Muut tutkimukset, jotka ovat olleet pintapuolisia on tehty vuosina 1927 (Allan Lindroos) ja 2005 (Eeva Raike).
Kaistale eteläistä kivivallia on tutkittu ja vallin alta paljastui hiiltynyttä puuta ajalta 400–500 jaa. Näin se ajoittuu kansainvaellusajalle. Mäelle tehdyistä koekuopista ei löytynyt ihmistoiminnasta syntyviä jälkiä, joten linnapihalla on tuskin ollut asuttu. Nakolinnan varustuksia on vuosien varrella hävitetty. Lähiseudun kylien asukkaiden on kerrottu vierittäneen varustusten kiviä alas sekä tarpeen vaatiessa särkeneen niitä rakennustarpeiksi.
Hoitaminen ja opastus

Nakolinnaa on hoidettu vuodesta 1990 lähtien. Toimenpiteitä on toistettu ainakin vuosina 1990–1995 ja 1997 (Teija Tiitinen, Henrik Asplund ja Satu Hirvonen-Mikkonen). Kohteelle johtaa vihreäpäisin puupaaluin merkitty polku. Kulku linnavuorelle tapahtuu jyrkkää rinnettä nousten.
Kirjallisuutta

Luoto, Jukka: Paimion Nakolinna, SM 1990
Masonen, Jaakko: Hämeen Härkätie. Tiemuseon julkaisuja 4, 1989
Suomen muinaislinnat
| --- | --- |
Ahvenanmaa:  Borgbodan linnavuori • Borgdalsbergin linnavuori • Borgön linnavuori • Hammarlandin linnavuori • Jomalan linnavuori • Svelandsberget
Etelä-Karjala:  Kannuksen linnavuori • Kuivaketveleen linnavuori • Lassilan linnavuori • Pieni Linnamäki • Turasalon linnavuori • Sarajärven linnavuori • Suuri Pyhäkalan Linnavuori
Etelä-Savo:  Haukiveden linnasaari • Ihanteensalon linnavuori • Ikoinniemen linnavuori • Otavan linnavuori • Otralan linnavuori • Sairilan linnavuori • Sulkavan linnavuori • Vatilan linnavuori
Kanta-Häme:  Aulangonlinna • Hakoisten linnavuori • Hakovuori • Hangastenmäen linnavuori • Hyypiönvuori • Kestinpäänkallio • Kiianlinna • Kotkonlinna • Kyläkallio • Lammin Linnamäki • Laurinkallio • Lippilinnanmäki • Mantereenlinna • Palvaanlinna • Piilosaari • Tenholan linnavuori • Teponlinna • Unikkolinna
Keski-Suomi:  Linnasenvuori • Pukinvuori • Päijälän linnavuori
Kymenlaakso:  Kirkkovuori • Kuoppalan linnavuori • Salmenkylän Linnamäki
Pirkanmaa:  Apianlahden linnosaari • Arasalon linnavuori • Eskolanvuori • Hiukkasaari • Huntilan linnavuori • Kaakilan linnankallio • Kirvunlinna • Lammelan muinaislinna • Nuutajärven linnavuori • Pentin linnavuori • Pirunlinna • Rapolan muinaislinna • Rutajärven linnavuori • Siuron linnavuori • Valkkisten linnamäki • Veneslinna
Pohjois-Karjala:  Havukkakallio • Linnalampi
Päijät-Häme:  Hankaan linnavuori • Hämeenkosken linnakallio • Kapatuosian linnavuori • Kiiluanmäen linnoitus • Nuppilinna • Pyhäjärven linnanmäki • Salajärven Linnakallio • Villampi • Virmailan linnasaari
Satakunta:  Harolan linnaluoto • Kauttuan linnavuori • Kokemäen linna • Liinmaan linna • Räätikäsvuori
Uusimaa:  Bocklintin linnavuori • Bonäsholmenin linnavuori • Grabbacka • Haveråkersberget • Husholmenin linna • Iso Linnanmäki • Junkarsborg • Pöykärin linnavuori • Riddarkilin viikinkivallit • Sipoonlinna • Skällbergetin muinaislinna • Sutarkullan linnavuori • Uusipöylin linnavuori • Vartiokylän linnavuori
Varsinais-Suomi:  Borgholmin linnasaari • Bårnholm • Hakastaron linna • Hautvuori • Huttalan linnavuori • Häävälän linnamäki • Kajamonvuori • Kaskalan Linnanmäki • Kaupinlinna • Kirkkelinna • Knuuttilan linnasmäki • Koljolan linnavuori • Kulhon linnavuori • Kuuvanvuori • Kärmeorvonmäki • Lallisen linnavuori • Lankvuori • Lautkankareen linnamäki • Liedon Vanhalinna • Luonnonmaan linnavuori • Mynämäen linnavuori • Nakolinna • Nousiaisten linnamäki • Nousiaisten linnavuori • Pailinnan linnamäki • Prusin linnasmäki • Pussilan linnavuori • Pöylän linnanmäki • Pöytiön linnamäki • Rekottilan linnavuori • Repolan Linnavuori • Rikalan Linnamäki • Muurmäki • Seppälän linnavuoret • Tontereenmäki • Vaimaron linnavuoret • Veitakkalan linnavuori • Viikan linnavuori • Vinkkilän linnavuori • Yltjärven linnavuori
Normaali

Wikisanakirjassa on tähän liittyvä sananselitys: .
Normaali tarkoittaa seuraavia asioita:
normaali, matematiikassa pintaa tai janaa vastaan kohtisuorassa oleva suora tai vektori
keskinormaali, suora, joka leikkaa annetun janan sen keskipisteessä ja on kohtisuorassa sitä vastaan
normaalijakauma tilastotieteessä
normaali, tavallinen, tavanomainen, erityisesti:
tilastollisessa mielessä tavanomainen, yleinen
lääketieteessä: tila tai kokeen tulos, joka ei viittaa sairauteen
yhteiskuntatieteissä: normien mukainen käyttäytyminen
mittanormaali mittaustekniikassa.
Norges Juristforbund

| Norges Juristforbund |
| --- | --- |

Perustettu:  1966
Tyyppi:  ammattiliitto
Kotipaikka:  Oslo
Toiminta-alue:  Norja
Jäsenet:  n. 21 000 (2023)
Puheenjohtaja:  Sverre Joachim Bromander
Kattojärjestö:  Akademikerne
Jäsenlehti:  Juristen
Aiheesta muualla
Sivusto
Infobox OKNimi-testi OK: 
Norges Juristforbund (puhekielessä Juristforbundet) on norjalainen juristien ammattiliitto, joka on perustettu vuonna 1966. Sillä oli noin 21 000 jäsentä vuonna 2023 ja se kuuluu Akademikerne-keskusjärjestöön.
Aiheesta muualla

Liiton verkkosivut (norjaksi)
Chenin Blanc

Thumb
Chenin Blanc on viinirypälelajike, josta valmistetaan voimakkaita, mausteisia ja aavistuksen makeita valkoviinejä. Lajiketta kasvatetaan pääasiassa Kaliforniassa ja Ranskassa Loiren laaksossa. Chenin Blancin voimakas hapokkuus tasapainottaa rypäleen makeutta ja saa sen vanhenemaan hyvin. Rypäleestä valmistetaan muun muassa ranskalainen Vouvray-kuohuviini.
Chenin Blanc on alun perin kotoisin Ranskasta, Loiren laaksosta. Jancis Robinson luokitteli rypäleen vuoden 1986 kirjassaan Vines, Grapes, and Wines asteikolla Classic, Major, and Others noihin klassisiin rypäleisiin, monien aikalaisten yllätykseksi.
Ranskalaisia Chenin Blancin synonyymejä ovat lisäksi Pineau de Loire, Pineau d'Anjou, Pineau de Savennières, Gros-Pineau de Vouvray, Plant de Brèze, Cup-Fort, Blanc d'Anjou, Blanc d'Aunis, Franc-Blanc, ja Gardissa Ugne Lombarde.
Chenin Blanc on hyvin voimakas rypäle ja sitä voidaan käyttää kaikenlaisten viinien valmistukseen, kuohuviineistä jälkiruokaviineihin.
Norman Malcolm

Norman Malcolm (11. kesäkuuta 1911 – 4. elokuuta 1990) oli yhdysvaltalainen analyyttiseen suuntaukseen kuulunut filosofi. Hänen erikoisalansa oli mielenfilosofia. Malcolm väitteli tohtoriksi Harvardin yliopistosta, ja toimi myöhemmin Cambridgen yliopistossa, Princetonin yliopistossa ja Cornell-yliopistossa.
Malcolm tutustui Ludwig Wittgensteiniin Cambridgessa vuonna 1938 ja hänestä tuli tämän läheisimpiä ystäviä. Hänen muistelmiaan (1958) on pidetty yhtenä parhaista kuvauksista Wittgensteinin persoonasta. Wittgensteinin lisäksi Malcolm sai vaikutteita Søren Kierkegaardilta ja René Descartesilta, ja hän on itse vaikuttanut muun muassa O. K. Bouwsmaan.
Teoksia

Ludwig Wittgenstein: A Memoir
Wittgenstein: A Religious Point Of View?
Nothing Is Hidden: Wittgenstein's criticism of his early thought
Problems of Mind: Descartes to Wittgenstein
Knowledge and Certainty
Consciousness and Causality (D. M. Armstrongin kanssa)
Memory and Mind
Dreaming and Skepticism
Thought and knowledge
Wittgensteinian themes (toim. Georg Henrik von Wright)
Dreaming (1959)
Wittgenstein: The Relation of Language to Instinctive Behaviour (J. R. Jones Memorial -luento; 1981)
Clafoutis

| Clafoutis |
| --- | --- |
 Clafoutis
Alkuperä
Alkuperämaa:  Ranska
Alue tai kunta:  Limousin
Tiedot
Ruokalaji:  Jälkiruoka
Tyyppi:  Pannukakku
Tarjoilu:  Lämpimänä
Pääainesosat:  Kiiltotuomi, tomusokeri
Muunnelmat:  Flaugnarde
Muita tietoja:  Sen voi tehdä myös omenoilla, päärynöillä, jne
Clafoutis on ranskalainen jälkiruoka, joka yleensä valmistetaan siten, että marjat (usein kirsikat) ladotaan uunivuokaan, päälle kaadetaan jonkinlaistaselvennä pannukakkutaikinaa ja vuoka paistetaan uunissa. Leipomus on alkujaan peräisin Limousinista, kun taas nimi johtuu oksitaaninkielisestä sanasta clafotís (< verbistä clafir, "täyttää" (taikina kirsikoilla)).
Pala Clafoutista
Jos kirsikoiden sijasta käytetään muita hedelmiä tai marjoja, esimerkiksi luumuja, omenoita, karpaloita, päärynöitä tai karhunvatukoita, piiraan nimi on "flognarde" (myös voidaan kirjoittaa "flaugnarde").
Historia

Clafoutis on peräisin Ranskan Limousin-alueelta. Clafoutista alettiin leipomaan 1970-luvulla.
Aiheesta muualla

Kuvia tai muita tiedostoja aiheesta Clafoutis Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Clafoutis
Käännös suomeksi
Norman Malloy

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Lake Placid 1932 |  |  |
Norbert Joseph ”Norm” Malloy (28. heinäkuuta 1905 Renfrew, Ontario – 15. elokuuta 1982 Regina, Saskatchewan) oli kanadalainen jääkiekkoilija ja olympiavoittaja.
Malloy kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Malloy pelasi olympiaturnauksessa viidessä ottelussa ja teki kolme maalia.
Aiheesta muualla

Norman Malloy Kansainvälinen olympiakomitea. (englanniksi)
Norges-la-Ville

| Norges-la-Ville |
| --- | --- |
 Saint-Vallierin kirkko
 vaakuna
 Norges-la-Ville
 Koordinaatit: 47°24′30″N, 5°04′39″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  11,0 km²
Korkeus:  270 m
Väkiluku (2018):  949 
 – Väestötiheys:  86 as./km²
Kunnan numero:  21462
 
 Kunnan kotisivut 
Infobox OKVirheellinen NIMI-arvo: 
Norges-la-Ville on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Norgesjoen varrella, noin 11 kilometriä Dijonin kaupungista pohjoiseen.
Kunnan keskustassa olevan romaaninen Saint-Vallierin kirkon juuret juontavat 800-luvulle saakka. Kirkko uusittiin 1700-luvulla. Kirkon lähellä on lähde, josta Norgesjoki saa alkunsa.
Château de la Commanderie
Norges-la-Ville’n unikkopeltoja
Aiheesta muualla

Kuvia tai muita tiedostoja aiheesta Norges-la-Ville Wikimedia Commonsissa
Casanova (Anita Skorganin kappale)

| Casanova |
| --- | --- |
 Singlejulkaisun kansikuva.
Kappaleen tiedot
Esittäjä(t):  Anita Skorgan
Levy-yhtiö:  RCA Records
Kesto:  2.20
Julkaistu:  1977
Säveltäjä(t):  Svein Strugstad
Sanoittaja(t):  Dag Nordtømme
Euroviisutiedot
Vuosi:  1977
Maa:  Norja
Kieli:  norja
Sijoitus:  14.
Pisteet:  18
Casanova on Anita Skorganin esittämä kappale, joka edusti Norjaa vuoden 1977 Eurovision laulukilpailussa sijoittuen 18 pisteellä 14:nneksi. Kappaleen sävelsi Svein Strugstad ja sanoitti Dag Nordtømme. ”Casanova” nousi singlenä Norjan VG-listan sijalle neljä.
Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Norja | 4. | 15 | viikko 17/1977 |  |
Niche-pankki

Niche-pankki on raha, luotto ja maksuliikettä harjoittava yritys, joka on erikoistunut tarjoamaan vain tiettyjä pankkipalveluita. Ne eivät siis ole täyden palvelun pankkeja, vaan rajaavat toimintaansa tietyntyyppisiin pankkipalveluihin. Yhteisenä tekijänä niche-pankeille on, että niiden konttoriverkosto voi olla harvalukuinen tai sitä ei ole ollenkaan. Niche-pankkien asiakaskontaktit tehdään valtaosin netissä tai puhelimitse. Ne perivät tilinkäytöstä tai laskujen maksamisesta vähän tai eivät mitään. Niche-pankit ovat pääsääntöisesti keskittyneet vähittäispankkitoimintaan. Ruotsissa esimerkiksi Skandiabanken ja Länsförsäkringar Bank ovat niche-pankkeja.
Monet niche-pankit ovat ajan mittaan laajentaneet toimintaansa niin paljon, että useita niistä voidaan kutsua yleispankeiksi tai täyden palvelun pankeiksi.
Suomessa niche-pankit eivät ole yleistyneet, ellei kauppapankkia; S-pankkia lueta sellaiseksi.
Chennegy

Chennegyn kirkko
Chennegy on kunta Auben departementissa Champagne-Ardennen hallintoalueella Ranskassa. Kunnassa oli 398 asukasta vuoden 1999 väestönlaskennassa. Chennegyn pinta-ala on 23 neliökilometriä.
Nils Liedholm

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nils Liedholm
Syntymäaika: 8. lokakuuta 1922
Syntymäpaikka: Valdemarsvik, Itä-Götanmaan lääni, Ruotsi
Kuolinaika: 5. marraskuuta 2007 (85 vuotta)
Kuolinpaikka: Cuccaro Monferrato, Piemonte, Italia
Lempinimi: Il Barone, Il Conte
Seurat
| Vuodet | Seura | O | (M) |
| 1943–1946 |  IK Sleipner | 60 | (24) |
| 1947–1949 |  IFK Norrköping | 48 | (22) |
| 1949–1961 |  AC Milan | 359 | (81) |
Maajoukkue
| 1946–1958 |  Ruotsin maajoukkue | 23 | (12) |
Valmennusura
1963–1966:  AC Milan
1966–1968:  Hellas Verona FC
1968–1969:  AC Monza
1969–1971:  AS Varese
1971–1973:  ACF Fiorentina
1973–1977:  AS Roma
1977–1979:  AC Milan
1979–1984:  AS Roma
1984–1987:  AC Milan
1987–1989:  AS Roma
1992:  Hellas Verona FC
1997:  AS Roma
 Seurajoukkueuran tilastot kattavat vain kansalliset sarjat.
| Mitalit> Maa:   Ruotsi.Miesten jalkapallo. Olympialaiset  | Mitalit> Maa:   Ruotsi.Miesten jalkapallo. Olympialaiset  | Mitalit> Maa:   Ruotsi.Miesten jalkapallo. Olympialaiset  | Maa:   Ruotsi> Miesten jalkapallo. |
| --- | --- | --- | --- |
|  Kultaa | Lontoo 1948 | jalkapallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi 1958 |  |  |
Nils Liedholm (8. lokakuuta 1922 Valdemarsvik, Ruotsi – 5. marraskuuta 2007 Cuccaro Monferrato, Italia) oli ruotsalainen jalkapalloilija ja jalkapallovalmentaja.
Liedholm voitti pelaajana Italian mestaruuden neljästi AC Milanissa ja Ruotsin mestaruuden kahdesti IFK Norrköpingissä. Maajoukkueessa hän saavutti olympiakultaa vuoden 1948 kesäolympialaisissa ja MM-hopeaa vuoden 1958 MM-kotikisoissa.
Valmennusurallaan Liedholm toimi Italiassa Milanin, Veronan, Monzan, Varesen, Fiorentinan ja Roman päävalmentajana. Hän saavutti Milanin valmentajana yhden Italian mestaruuden sekä Roman valmentajana yhden Italian mestaruuden ja kolme Italian cupin voittoa.
Liedholmia pidetään ensimmäisenä ulkomaalaispelaajana, joka saavutti tähden aseman Italiassa. Hänet tunnettiin AC Milanissa lempinimellä Il Conte (suom. Kreivi) ja AS Romassa lempinimellä Il Barone (suom. Paroni) Roomassa.